ΓΡΑΠΤΗ ΕΡΩΤΗΣΗ E-0934/01

υποβολή: Jonas Sjstedt (GUE/NGL) προς την Επιτροπή

(28 Μαρτίου 2001)

Θέμα: Μέθοδος ISIS και μέθοδος των βορείων χωρών

Ο έλεγχος της μόλυνσης του κρέατος από σαλμονέλα γίνεται με βάση τη μέθοδο ISO και τη μέθοδο των βορείων χωρών. Στις 10 Μαρτίου 1998, ο Επίτροπος κ. Φίσλερ είχε εν τούτοις αναφέρει ενώπιον του Ευρωπαϊκού Κοινοβουλίου ότι το Συμβούλιο εξέταζε το ενδεχόμενο να χρησιμοποιήσει τη μέθοδο των βορείων χωρών ως μέθοδο αναφοράς.

Πόσα κράτη μέλη εφαρμόζουν σήμερα τη μέθοδο των βορείων χωρών ως μέθοδο αναφοράς προκειμένου να ελέγξουν εάν το κρέας έχει μολυνθεί από σαλμονέλα; Ποιες πρωτοβουλίες αναλαμβάνει η Επιτροπή με σκοπό τη χρησιμοποίηση της μεθόδου των βορείων χωρών μάλλον, αντί της μεθόδου ISO, ως μεθόδου αναφοράς;

Απάντηση του κ. Byrne εξ ονόματος της Επιτροπής

(7 Ιουνίου 2001)

Σύμφωνα με τις πρόσθετες εγγυήσεις που χορηγήθηκαν στη Φινλανδία και τη Σουηδία στο πλαίσιο των πράξεων προσχώρησής τους στην Κοινότητα, τα ζώντα ζώα, τα αυγά και το νωπό κρέας από άλλα κράτη μέλη πρέπει να ελέγχονται όσον αφορά τη σαλμονέλα πριν από την αποστολή τους στη Φινλανδία ή τη Σουηδία. Εναλλακτικά, αυτά τα ζώα ή προϊόντα πρέπει να προέρχονται από επιχειρήσεις ή εγκαταστάσεις πουποβάλλονται σε πρόγραμμα ελέγχου της σαλμονέλας που να αναγνωρίζεται ως ισοδύναμο εκείνων της Φινλανδίας και της Σουηδίας.

Οι κανόνες μικροβιολογικής δοκιμής του κρέατος που προορίζεται για τη Φινλανδία και τη Σουηδία καθορίζονται στην απόφαση 95/409/ΕΚ του Συμβουλίου της 22ας Ιουνίου 1995 σχετικά με τον καθορισμό των κανόνων για τις δειγματοληπτικές μικροβιολογικές δοκιμές που πρέπει να πραγματοποιούνται στο νωπό βόειο και χοίρειο κρέας που προορίζεται για τη Φινλανδία και τη Σουηδία(1) και στην απόφαση 95/411/ΕΚ του Συμβουλίου της 22ας Ιουνίου 1995 σχετικά με τον καθορισμό, όσον αφορά τις σαλμονέλες, των κανόνων για τις δειγματοληπτικές μικροβιολογικές δοκιμές που πρέπει να πραγματοποιούνται στο νωπό κρέας πουλερικών που προορίζεται για τη Φινλανδία και τη Σουηδία(4). Η μέθοδος που πρέπει να χρησιμοποιείται για τη δοκιμή του κρέατος ήταν αρχικά η μέθοδος του Διεθνούς Οργανισμού Τυποποίησης (ISO) 6579:1993. Ύστερα από τη γνώμη της Επιστημονικής Κτηνιατρικής Επιτροπής της 3ης Ιουνίου 1996 στις αναγνωρισμένες μεθόδους προστέθηκε η μέθοδος που περιγράφεται από τη Σκανδιναβική Επιτροπή για την Ανάλυση Τροφίμων (NMKL No 71) με την απόφαση του Συμβουλίου 98/227/ΕΚ της 16ης Μαρτίου 1998 περί τροποποιήσεως των αποφάσεων 95/409/ΕΚ, 95/410/ΕΚ και 95/411/ΕΚ σχετικά με τις μεθόδους που πρέπει να χρησιμοποιούνται στο μικροβιολογικό έλεγχο των κρεάτων που προορίζονται για τη Φινλανδία και τη Σουηδία(2). Αυτό σημαίνει ότι οι επιχειρήσεις τροφίμων στα κράτη μέλη μπορούν αν χρησιμοποιούν είτε τη μέθοδο ISO είτε τη σκανδιναβική μέθοδο για τις δοκιμές των τροφίμων που προορίζονται για τη Φινλανδία ή τη Σουηδία. Η Επιτροπή δεν έχει πλήρη ενημέρωση σχετικά με τις διάφορες μεθόδους για τη σαλμονέλα που χρησιμοποιούνται στα κράτη μέλη για τη δοκιμή του κρέατος.

Άλλως δενπάρχουν καθορισμένα κριτήρια ή μέθοδοι ανάλυσης όσον αφορά τη σαλμονέλα για τη δοκιμή του νωπού κρέατος στην κοινοτική νομοθεσία. Ενώ η οδηγία 94/65/ΕΚ του Συμβουλίου της 14ης Δεκεμβρίου 1994(3) καθορίζει τουςγειονομικούς κανόνες για την παραγωγή και τη θέση στην αγορά κιμάδων και παρασκευασμάτων κρέατος, η εν λόγω οδηγία δεν καθορίζει τις μεθόδους που πρέπει να χρησιμοποιούνται για τη δοκιμή της σαλμονέλας.

(1) ΕΕ L 243 της 11.10.1995.

(2) ΕΕ L 87 της 21.3.1998.

(3) ΕΕ L 368 της 31.12.1994.

(4) ΕΕ L 243 της 11.10.1995.